62014TO0488(02)_INF
2023 m. gruodžio 6 d. Bendrojo Teismo (aštuntoji kolegija) nutartis
Mdr Inversiones ir Espacio Activos Financieros / Komisija
(Sujungtos bylos T‑488/14 ir T‑489/14) (
1
)
„Ieškinys dėl panaikinimo – Valstybės pagalba – Ispanijos valdžios institucijų suteikta pagalba tam tikroms ekonominių interesų grupėms (EIG) ir jų investuotojams – Tam tikriems finansinės nuomos susitarimams dėl laivų įsigijimo taikoma mokesčių sistema (Ispanijos mokestinės nuomos sistema) – Sprendimas, kuriuo pagalba pripažįstama iš dalies nesuderinama su bendrąja rinka ir nurodoma iš dalies ją susigrąžinti – Dalinis ginčo dalyko išnykimas – Pagrindo priimti sprendimą iš dalies nebuvimas – Iš dalies akivaizdžiai teisiškai nepagrįstas ieškinys“
1.
Ieškinys dėl panaikinimo – Ieškinys, pareikštas dėl sprendimo – Suinteresuotumas kreiptis į teismą – Ginčijamo akto panaikinimas iš dalies kitu dėl šio akto pareikštu ieškiniu – Ieškinys dėl panaikintų ir nepanaikintų ginčijamo sprendimo dalių panaikinimo – Ieškinys, kurio dalykas išlieka tik dėl nepanaikintų dalių
(SESV 263 ir 277 straipsniai; Bendrojo Teismo procedūros reglamento 131 straipsnis)
(žr. 22–48 punktus)
2.
Valstybių teikiama pagalba – Sąvoka – Priemonės atrankinis pobūdis – Tam tikroms ekonominių interesų grupėms ir jų investuotojams taikomos mokesčių priemonės – Tam tikriems finansinės nuomos susitarimams dėl laivų įsigijimo taikoma mokesčių sistema – Visos schemos atrankumas, nulemtas išankstinio mokesčių administratoriaus leidimo taikyti ankstyvą nusidėvėjimą poveikio naudojimuisi kitomis nustatytomis priemonėmis –Leistinumas
(SESV 107 straipsnio 1 dalis)
(žr. 54–59 punktus)
3.
Institucijų aktai – Motyvavimas – Pareiga – Apimtis – Komisijos sprendimas valstybės pagalbos srityje – Sprendimas dėl mokesčių sistemos, taikytinos tam tikriems finansinės nuomos susitarimams dėl laivų įsigijimo – Būtinybė nurodyti faktines aplinkybes ir teisinius argumentus, turinčius esminės reikšmės sprendimui – Reikalavimo nurodyti konkrečius motyvus dėl kiekvieno suinteresuotųjų šalių pateikto argumento nebuvimas
(SESV 107 straipsnio 1 dalis ir 296 straipsnis)
(žr. 63, 64 punktus)
Rezoliucinė dalis
1.
Nereikia priimti sprendimo dėl ieškinių tiek, kiek jie pateikti dėl 2013 m. liepos 17 d. Komisijos sprendimo 2014/200/ES dėl valstybės pagalbos SA 21233 C/11 (ex NN/11, ex CP 137/06), kurią suteikė Ispanija – Tam tikriems finansinės nuomos susitarimams taikoma apmokestinimo sistema, taip pat vadinama Ispanijos mokestinės nuomos sistema, 1 straipsnio, kiek jame ekonominių interesų grupės ir jų investuotojai įvardijami kaip vieninteliai tame sprendime aptariamos pagalbos gavėjai, ir dėl to sprendimo 4 straipsnio 1 dalies, kiek jame Ispanijos Karalystei nurodoma visą tame sprendime aptariamos pagalbos sumą susigrąžinti iš ja pasinaudojusių ekonominių interesų grupių investuotojų.
2.
Atmesti likusią ieškinių dalį.
3.
Kiekviena šalis padengia savo bylinėjimosi išlaidas.
(
1
)	OL C 282, 2014 8 25.